rejauldu/bengali-wikipedia huggingface dataset:
আর্জুমন্দ আলী (১৮৭০–১৯১৪) ব্রিটিশ ভারতের একজন সাহিত্যিক ছিলেন। তাঁর রচিত "প্রেমদর্পণ" হলো কোনো মুসলিম কর্তৃক বাংলা ভাষায় রচিত প্রথম সামাজিক উপন্যাস। তিনি বহু কবিতা ও গান রচনা করেছিলেন। "হৃদয়-সঙ্গীত" তার কাব্যগ্রন্থ।   জীবনী  আর্জুমন্দ আলী ১৮৭০ সালে ব্রিটিশ ভারতের সিলেট জেলার গোলাপগঞ্জ উপজেলার ভাদেশ্বর পূর্বভাগ গ্রামের এক সম্ভ্রান্ত মুসলিম পরিবারে জন্মগ্রহণ করেন। তিনি ছিলেন বিখ্যাত ফতেহ খানের বংশধর। তার পিতার নাম ছিল বন্দে আলী। তিনি ১৮৯০ সালে প্রবেশিকা পাশ করে শিক্ষাজীবনের ইতি টানেন। প্রবেশিকা পাশ করেই স্কুল ইন্সপেক্টরের চাকরি গ্রহণ করেন। বাল্যকাল থেকেই তিনি ছিলেন ভাবুক এবং সঙ্গীতপ্রিয়। তিনি ৩০ বছর বয়সে অন্ধ হয়ে যান, কিন্তু বাংলা সাহিত্যাঙ্গণে ঔপন্যাসিক হিসাবে যে সকল ঔপন্যাসিক তাদের কর্মের দ্বারা অবিস্মরণীয় হয়ে আছেন আর্জুমন্দ আলী তাদের মধ্যে একজন। ১৮৯১ সালে ‘প্রেম দর্পণ’ উপন্যাস  রচনা করেন, যা মুসলমান রচিত প্রথম সামাজিক উপন্যাস হিসেবে স্বীকৃত।  তা’ছাড়া তিনি বহু কবিতা ও গান রচনা করেন। তাঁর একটি কাব্যগ্রন্থ ‘হৃদয় সঙ্গীত’। এটি প্রকাশিত হয় ১৯০৫ সালে। সেই সময়ে হাটে মাঠে তার সঙ্গীত গাওয়া হত। ব্যক্তিগত জীবনে তিনি ছিলেন অমায়িক এবং নিঃসন্তান। বাংলা সাহিত্যের এই কৃতিসন্তান ১৯১৪ সালে মৃত্যুবরণ করেন।   সাহিত্যকর্ম   প্রেমদর্পণ (সামাজিক উপন্যাস, ১৮৯১)  হৃদয়- সঙ্গীত (কাব্যগ্রন্থ, ১৯০৫)   সমাধি  থাম্ব| 306×306 পিক্সেল | কবি আর্জুমন্দ আলীর সমাধি এটি কবির সমাধি যা চাঁদপুর জেলার ফরিদগঞ্জ উপজেলার রূপসা গ্রামে অবস্থিত। তিনি রূপসা জমিদার পরিবারের সাথে শায়িত আছেন। কারণ তিনি বিয়ে করেছিলেন সম্ভ্রান্ত জমিদার উমেদ রেজা চৌধুরী ও সৈয়দা আফতাবেন্নেছা চৌধুরানীর কন্যা আমিনা খাতুন চৌধুরানীকে। স্বনামধন্য খান বাহাদুর আবিদুর রেজা চৌধুরী ছিলেন আমিনা খাতুনের ভাই।   তথ্যসূত্র   বিষয়শ্রেণী:১৮৭০-এ জন্ম বিষয়শ্রেণী:১৯১৪-এ মৃত্যু বিষয়শ্রেণী:১৯৩০-এ মৃত্যু বিষয়শ্রেণী:বাংলাদেশী সুন্নি মুসলিম বিষয়শ্রেণী:১৯শ শতাব্দীর ভারতীয় মুসলিম বিষয়শ্রেণী:১৯শ শতাব্দীর বাঙালি কবি বিষয়শ্রেণী:বাংলা ভাষার কবি বিষয়শ্রেণী:বাঙালি পুরুষ কবি বিষয়শ্রেণী:মুসলিম কবি বিষয়শ্রেণী:ভারতীয় অন্ধ ব্যক্তি বিষয়শ্রেণী:ভারতীয় প্রতিবন্ধী লেখক
সিডি ভিশন হচ্ছে বাংলাদেশের একটি প্রখ্যাত রেকর্ড লেবেল সংস্থা, যেটি মূলত টেলিভিশন অনুষ্ঠানমালা প্রযোজনা ও প্রকাশনা, অডিও এবং ভিডিও প্রকাশনা এবং অনলাইন প্ল্যাটফর্মগুলিতে শিল্পীদের রেকর্ডিং এবং পূর্ণ দৈর্ঘ্যের বাংলা চলচ্চিত্র প্রকাশ করে। সিডি ভিশন স্বল্পদৈর্ঘ্য চলচ্চিত্র, নাটক, শোবিজ নিউজ, টেলিফিল্ম, কথাসাহিত্য, বিজ্ঞাপন, সংগীত ভিডিও এবং ডকুমেন্টারি সহ চলচ্চিত্র নির্মাণ করে থাকে। সংস্থার স্বত্ত্বাধিকারী হচ্ছেন মাহবুব আলম।  ইতিহাস সিডি ভিশনের স্বত্ত্বাধিকারী হচ্ছেন মাহবুব আলম। সিডি ভিশন ইউটিউব চ্যানেল ১ মিলিয়ন সাবস্ক্রাইবার অতিক্রম করে মাইলফলক সৃষ্টি করে ইউটিউব কর্তৃপক্ষের কাছ থেকে সিলভার বাটন পুরস্কার লাভ করে এবং আইসিটি পুরস্কার লাভ করে।  আরো দেখুন  বাংলাদেশে রেকর্ড লেবেলের তালিকা  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বাংলাদেশী রেকর্ড লেবেল বিষয়শ্রেণী:রেকর্ড লেবেল পরিবেশক
তুরকান শাহ ছিলেন রাজশাহী অঞ্চলে সর্বপ্রথম ইসলাম ধর্ম প্রচারকারী ব্যক্তিত্ব এবং প্রথম ব্যক্তি যিনি রাজশাহী অঞ্চলে ইসলাম ধর্ম প্রচার করতে গিয়ে শহীদ হন। তিনি ইরাকের বাগদাদ শহরে জন্মগ্রহণ করেন। স্থানীয় ইতিহাস অনুযায়ী তুরকান শাহ আব্দুল কাদির জিলানীর বংশধর ছিলেন। মূলত তুরকান শাহের মাধ্যমেই রাজশাহী অঞ্চলে ইসলাম ধর্মের প্রচার কার্যক্রম শুরু হয়েছিল, যা পূর্ণতা পায় শাহ মখদুম রূপোশের মাধ্যমে। ১২৮৮ সালে তুরকান শাহ স্থানীয় শাসকদের হাতে শাহাদাত বরণ করেন।  বাংলাদেশে আগমন সে সময় বাংলার শাসক ছিলেন তুঘরিল খান। তুঘরিল খান দিল্লীর সুলতানের বিরুদ্ধে বিদ্রোহ করলে ১২৭৮ সালে সুলতান গিয়াসউদ্দীন বলবন তার পুত্র বোখরা খানকে সাথে নিয়ে বিদ্রোহ দমন করতে বাংলাদেশে আসেন। তখন দিল্লী থেকে তুরকান শাহসহ প্রায় তিন শতাধিক ইসলাম প্রচারক গিয়াসউদ্দীন বলবনের যুদ্ধযাত্রায় সঙ্গী হয়ে বাংলাদেশে আসেন। তাদের মধ্যে শাহ মখদুম রূপোশের পরিবারও ছিলেন। তুঘরিল খান যুদ্ধে পরাজিত হন এবং তাকে প্রকাশ্যে হত্যা করা হয়। বোখরা খানকে বাংলার শাসক বানিয়ে গিয়াসউদ্দীন বলবন দিল্লী ফিরে যান। কিন্তু ইসলাম প্রচারকারীদল বাংলায় বসবাস করতে থাকেন। রাজশাহীতে তুরকান শাহ  ইসলাম প্রচারকারীদলের অন্যতম ছিলেন শাহ মখদুম রূপোশ। তিনি নোয়াখালী অঞ্চলে ইসলাম প্রচার করতে যাওয়ার আগে তার বিশ্বস্ত তুরকান শাহ এবং কতিপয় শিষ্যকে মহাকালহড় তথা বর্তমান রাজশাহী অঞ্চলে ইসলাম প্রচারের দায়িত্ব প্রদান করেন।  অর্পিত দায়িত্ব পালন করতে তুরকান শাহ ও তার শিষ্যরা রাজশাহীতে আসেন। বর্তমান রাজশাহী শহরের দরগাহপাড়ায় এক গহীন জঙ্গলে আস্তানা স্থাপন করেন এবং সেখান থেকে ইসলাম প্রচার শুরু করেন। thumb|রাজশাহীতে অবস্থিত তুরকান শাহের মাজারের প্রধান ফটক  ইসলাম প্রচার ও যুদ্ধ সেই সময় রাজশাহী অঞ্চলে প্রচুর দেও মূর্তি এবং যত্রতত্র মঠ মন্দির ছিলো। এসব জায়গায় নরবলী দেওয়ার মতো প্রথা প্রচলিত ছিলো। তখন অত্র অঞ্চলের অধিপতি ছিলেন সামন্তরাজ কাপলিক তন্ত্রে বিশ্বাসী দুই ভাই। তাদের একজনের নাম হলো আংশুদেও চান্দভন্ডীও বর্মভোজ এবং অপর ভাই হলেন আংশুদেও খেজুর চান্দখড়্গ গুজ্জভোজ।  তারা দুইজনেই প্রচন্ড অত্যাচারী এবং অহংকারী শাসক ছিলেন। প্রশাসন ব্যাবস্থার রন্ধ্রে রন্ধ্রে ঘুষ, অবিচার আর বিশৃঙ্খলা বিরাজ করছিলো। এমতাবস্থায় তুরকান শাহ এই অঞ্চলে ইসলাম ধর্মের শান্তির বাণী  প্রচার শুরু করেন। উন্নত চরিত্র আর মহানুভবতার জন্য কিছুদিনের মধ্যেই লোকজন দলে দলে ইসলাম ধর্মের ছায়াতলে আসা শুরু করে। ধর্মান্তরিত হওয়ার ঘটনা এতই বাড়তে থাকে যে বিষয়টি শাসকচক্রের নজরে চলে আসে।  সামন্তরাজ তুরকান শাহকে নানা ভাবে বাধা দিতে থাকে। কিন্তু কিছুতেই তার ধর্ম প্রচার থামাতে না পেরে তার বিরুদ্ধে একদল সেনা প্রেরণ করে। তুরকান শাহ এবং তার শিষ্যরা প্রায় নিরস্ত্র অবস্থায় যুদ্ধে জড়িয়ে যান। সেই অসম যুদ্ধে তুরকান শাহ পরাজিত হন এবং তাকে হত্যা করা হয়। তাকে রাজশাহী শহরে দরগাপাড়া এলাকায় সমাহিত করা হয়। তার মাজার অত্র এলাকায় এখনো সংরক্ষিত অবস্থায় আছে। মাজার ও ওরস তুরকান শাহের মৃত্যুর বহু শতাব্দী পর তার কবর মাজারে পরিণত হয় এবং প্রতিবছর হিজরী সালের শাবান মাসের ১৪ তারিখে তার মাজারে ওরস পালন করা হয়।   চিত্রশালা thumb|তুরকান শাহের মাজার   তথ্যসূত্র   বিষয়শ্রেণী:সুফি বিষয়শ্রেণী:সুফিবাদ বিষয়শ্রেণী:আরব বংশোদ্ভূত ভারতীয় ব্যক্তি বিষয়শ্রেণী:বাগদাদের ব্যক্তি বিষয়শ্রেণী:বাংলাদেশী সুফি সাধক বিষয়শ্রেণী:ইরাকি বংশোদ্ভূত ভারতীয় ব্যক্তি বিষয়শ্রেণী:মুসলিম ধর্মতত্ত্ববিদ বিষয়শ্রেণী:রাজশাহী জেলার ব্যক্তি
thumb| ডাঃ মাইকেল ক্লার্ক (জন্ম ৮ আগস্ট ১৯৩৫) যুক্তরাজ্যের একজন কনজারভেটিভ পার্টির রাজনীতিবিদ।   জীবনের প্রথমার্ধ  তিনি কিং এডওয়ার্ড VI গ্রামার স্কুল, ইস্ট রেটফোর্ড এবং কিংস কলেজ লন্ডনে শিক্ষিত হন, যেখানে তিনি ১৯৫৬ সালে রসায়নে বিএসসি (১ম শ্রেণির অনার্স) সহ স্নাতক হন এবং পরবর্তীতে পিএইচডি সম্পন্ন করার আগে ফুলব্রাইট স্কলারশিপে মিনেসোটা বিশ্ববিদ্যালয়ে অধ্যয়ন করেন। ১৯৬০ সালে কেমব্রিজের সেন্ট জনস কলেজে রসায়নে। তিনি আইসিআই প্লাস্টিক ডিভিশনে কিছু বছর কাজ করেন, প্রাথমিকভাবে একজন গবেষণা বিজ্ঞানী হিসেবে, কিন্তু পরে ফ্যাক্টরি ম্যানেজার হিসেবে। পরে, তিনি মোটর শিল্পে যোগ দেন, গাড়ি এবং বাণিজ্যিক যানবাহন তৈরিতে প্লাস্টিক প্রবর্তন করেন। ১৯৬৯ সালে, তিনি লন্ডনে PA কনসাল্টিং গ্রুপের সাথে একজন উত্পাদন পরামর্শদাতা হন এবং ১৯৯৪ থেকে ২০০০ সাল পর্যন্ত একজন ট্রাস্টি ছিলেন।   রাজনৈতিক পেশা  ডাঃ ক্লার্ক ১৯৬৯ এবং ১৯৮৩ সালের মধ্যে কেমব্রিজশায়ারের নির্বাচনী স্তরে কাউন্টি কোষাধ্যক্ষ ১৯৭৫-৭৮ এবং চেয়ারম্যান ১৯৮০-৮৩ এর মধ্যে অফিস করেছিলেন। তিনি ১৯৭৯ সালে ইলকেস্টনে প্রথম ব্যর্থ হয়ে দাঁড়ান, শ্রম ক্ষমতাসীন রে ফ্লেচারের কাছে পরাজিত হন। তিনি ১৯৮৩ সাল থেকে ১৯৯৭ সাল পর্যন্ত রচফোর্ডের কনজারভেটিভ পার্টির সংসদ সদস্য হিসাবে দায়িত্ব পালন করেন, তারপরে, ১৯৯৭ থেকে ২০০১ সালের সাধারণ নির্বাচনে তিনি পদত্যাগ না করা পর্যন্ত রচফোর্ডের নতুন নির্বাচনী এলাকার জন্য এটি বিলুপ্ত করে।  হাউস অফ কমন্সের প্রাক্তন স্পিকার, জন বারকো এমপি, মাইকেল ক্লার্কের জন্য একজন গবেষক হিসাবে কাজ করে তার সংসদীয় কর্মজীবন শুরু করেছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম
থাম্ব|সেট গঠনের উদাহরণ  গণিত শাস্ত্রে কোন সেটকে প্রকাশ করার দুইটি প্রচলিত পদ্ধতির মধ্যে এটি অন্যতম। (আরেকটি হচ্ছে তালিকা পদ্ধতি)। সেট গঠনকারী পদ্ধতিতে সকল জোড় সংখ্যার সেটকে প্রকাশ করার উপায়:{x : x % ২ = ০} বা {x | x % ২ = ০} (পড়তে হবে, x, যেন, x মড দুই সমান শূন্য)। আবার, ১ এর চেয়ে বড় কিন্তু ৫ এর চেয়ে ছোট সংখ্যার সেটকে লেখা হয়: {x:x ১<x<৫}।  বিষয়শ্রেণী:সেট তত্ত্ব বিষয়শ্রেণী:গাণিতিক অঙ্কপাতন
দজলা এবং ফোরাত তাদের উপনদীগুলোর সাথে পশ্চিম এশিয়ায় একটি প্রধান নদী ব্যবস্থা গঠন করে। পূর্ব তুরস্কের আর্মেনীয় উচ্চভূমি থেকে উদ্ভূত নদীগুলো সিরিয়া ও ইরাকের মধ্য দিয়ে প্রবাহিত হয়ে পারস্য উপসাগরে পতিত। এই নদী ব্যবস্থাটি প্যালেয়ার্টিক দজলা-ফোরাত বাস্তু অঞ্চলের অংশ, যা ইরাক এবং তুরস্ক, সিরিয়া, ইরান, সৌদি আরব, কুয়েত এবং জর্ডানের অন্তর্ভুক্ত।  পূর্বাঞ্চলীয় আনাতোলিয়ার পাহাড়গুলোতে নদীগুলোর উৎস এবং উচ্চতর উৎস থেকে নদীগুলো উপত্যকায় এবং গিরিখাদের মধ্য দিয়ে সিরিয়া এবং উত্তর ইরাকের উপকূলে এবং তারপর মধ্য ইরাকের সমভূমিতে পৌঁছায়। নদীগুলো কেন্দ্রীয় সমভূমির মধ্য দিয়ে দক্ষিণ-পূর্ব দিকের প্রবাহে প্রবাহিত হয় এবং আল-কুরনাহে শায়েত আল-আরব গঠন করে এবং পারস্য উপসাগরে পতিত হয়।  উর্বর চন্দ্রবলয় অঞ্চলের অংশ হিসাবে এই অঞ্চলটির ঐতিহাসিক গুরুত্ব রয়েছে, যেখানে মানব সভ্যতার প্রথম আবির্ভূত হয় বলে মনে করা হয়।  ভূগোল এই বাস্তু এলাকাটি দুটি বড় নদী দজলা এবং ফোরাত দ্বারা চিহ্নিত করা হয়। নদীগুলোতে কয়েকটি ছোট উপনদী রয়েছে, যেগুলো মরুভূমির চারপাশে অগভীর মিঠা জলাশয়, ঝোপঝাড় এবং খড়ের বন নিয়ে গঠিত। এই বিশাল জলাভূমি সমগ্র উচ্চ পারস্য উপসাগরের বাস্তুতন্ত্রের জন্য অত্যন্ত গুরুত্বপূর্ণ। ঐতিহাসিকভাবে, এলাকাটি মেসোপটেমিয়া নামে পরিচিত। বৃহত্তর উর্বর চন্দ্রকলার অংশ হিসেবে এই অঞ্চলে উরুক যুগে শিক্ষিত শহুরে সভ্যতার সর্বপ্রথম উত্থান দেখা দেয়। যার কারণে অঞ্চলটিকে প্রায়শই "সভ্যতার শৈশব" হিসেবে বর্ণনা করা হয়।  ১৯৮০-এর দশকে ইরান-ইরাক যুদ্ধ এই অঞ্চলের সীমানার মধ্যে সংগঠিত হওয়ার কারণে জলা এলাকাটি গুরুতর বিপদে পড়ে। ইরাকের জলাভূমি, যেখানে মার্শ আরবরা বাসবাস করতো তা প্রায় পুরোপুরি শুকিয়ে গেছে এবং সম্প্রতি পুনরুদ্ধারের লক্ষণ দেখা যাচ্ছে।  সাধারণ বিবরণ এই অঞ্চলের জলবায়ু সাধারণত উষ্ণ এবং শুষ্ক। পারস্য উপসাগরের উত্তরাংশে ফোরাত, দজলা এবং কারুন নদীগুলোর বিস্তৃত প্লাবনভূমি রয়েছে, যা প্রচুর স্থায়ী হ্রদ, খড়ের জঙ্গল এবং বন নিয়ে গঠিত। এই জলাভূমিতে জলজ গাছপালা, নলখাগড়া, রাশেস এবং প্যাপিরাসসহ অসংখ্য প্রজাতির জলজ উদ্ভিদ রয়েছে।  জল বিতর্ক ১৯৬০-এর দশকে তুরস্ক দজলা এবং ফোরাত নদী থেকে জল সংগ্রহ, সেচ এবং জলবিদ্যুৎ শক্তির উৎপাদনের উদ্দেশ্যে সরকারি প্রকল্পে (জিএপি প্রকল্প) ২২টি বাঁধ নির্মাণ করে। এর ফলে ইরাক, তুরস্ক ও সিরিয়ার মধ্যে শুরু হয় জলের অধিকার বিষয়ক সমস্যা।  তথ্যসূত্র  বহিঃসংযোগ  ফার্সি উপসাগরীয় চিত্র  বিষয়শ্রেণী:শাত্ত আল-আরব অববাহিকা বিষয়শ্রেণী:স্বাদু জলের পরিবেশগত অঞ্চল বিষয়শ্রেণী:কুয়েতের ভূগোল
জীবনানন্দ দাশ পুরস্কার ভারতীয় ভাষা থেকে ইংরেজিতে কবিতা অনুবাদের অসামান্য কাজের জন্য একটি সাহিত্য পুরস্কার। বাঙালি কবি জীবনানন্দ দাশ এর স্মরণে এই পুরস্কারটি চালু করা হয়েছে। এটি অ্যান্টনিম ম্যাগাজিন এবং ভাষা সংসদ-এর সহযোগিতায় কলকাতা কবিতার সঙ্গম দ্বারা ভূষিত হয়েছে।  পুরস্কার বিজয়ীরা ভারতীয় ভাষা থেকে ইংরেজিতে অনূদিত কবিতার জন্য জীবনানন্দ দাশ পুরস্কার বিজয়ীদের নিচে দেওয়া হল :-   অসমীয়া :- হর্ষিতা হিয়াকে সমীর তঁতী-এর কবিতা অনুবাদ করার জন্য  বাংলা :- ইন্দ্রাণী ভট্টাচার্যকে মোহাম্মদ নুরুল হুদা-এর কবিতা অনুবাদ করার জন্য  গুজরাটি :- প্রতিষ্টা পান্ড্যকে কমল ভোরা-এর কবিতা অনুবাদ করার জন্য  হিন্দি :- পল্লবী সিং কে অনামিকা-এর কবিতা অনুবাদ করার জন্য  কাশ্মীরি :- মোহাম্মদ জাহিদ কে নাসীম শাফাই-এর কবিতা অনুবাদ করার জন্য  মালায়ালম :- আজির কুট্টি কে কে. সচ্চিদানন্দন-এর কবিতা অনুবাদ করার জন্য  মারাঠি :- সন্তোষ রাঠোড় কে সন্তোষ পাওয়ার-এর কবিতা অনুবাদ করার জন্য  ওডিয়া :- স্নেহপ্রভা দাস কে সরোজ বল-এর কবিতা অনুবাদ করার জন্য  তামিল :- দীপলক্ষ্মী জোসেফ কে সুকির্থারণী-এর কবিতা অনুবাদ করার জন্য  উর্দু :- তপন কুমার প্রধান কে মুনাওয়ার রানা-এর কবিতা অনুবাদ করার জন্য  রেফারেন্স  বিষয়শ্রেণী:ভারতীয় সাহিত্য বিষয়শ্রেণী:ভারতীয় সাহিত্য পুরস্কার বিষয়শ্রেণী:অনুবাদ পুরস্কার বিষয়শ্রেণী:জীবনানন্দ দাশ বিষয়শ্রেণী:১৯৮৯-এ প্রবর্তিত পুরস্কার বিষয়শ্রেণী:ভারতীয় কাব্য
রায়গঞ্জ বাংলাদেশের সিরাজগঞ্জ জেলার অন্তর্গত একটি উপজেলা।   অবস্থান ও আয়তন  রায়গঞ্জের উপজেলার উত্তরে বগুড়া জেলার শেরপুর উপজেলা ও ধুনট উপজেলা, দক্ষিণে সিরাজগঞ্জ জেলার উল্লাপাড়া উপজেলা ও কামারখন্দ উপজেলা, পূর্বে সিরাজগঞ্জ সদর উপজেলা, পশ্চিমে সিরাজগঞ্জ জেলার তাড়াশ উপজেলা।   ইতিহাস  ১৯৩৭ সালে রায়গঞ্জ থানা গঠিত হয় এবং ১৯৮৪ সালে থানাকে উপজেলায় রূপান্তর করা হয়।   প্রশাসনিক এলাকা  ১| ধানগড়া  ২| পূর্ব লক্ষীকোলা   জনসংখ্যার উপাত্ত    প্রায় ৩ লাখ মানুষ বসবাস করে এই উপজেলায়   শিক্ষা  রায়গঞ্জে বেশকিছু শিক্ষাপ্রতিষ্ঠান রয়েছে। এর মধ্যে কয়েকটি উল্লেখযোগ্য শিক্ষাপ্রতিষ্ঠান হলো:  সরকারী বেগম নূরুণনাহার তর্কবাগীশ কলেজ  রায়গঞ্জ উপজেলা সদর ধানগড়া মহিলা কলেজ।  হাজী ওয়েদ মরিয়ম কলেজ চান্দাইকোনা।  গ্রাম পাঙ্গাশী কলেজ।  পাঙ্গাসি কলেজ।  সলঙ্গা ইসলামিয়া কলেজ।  নিমগাছী অনার্স কলেজ   রায়গঞ্জ পাইলট উচ্চ বিদ্যালয়   ধানঘরা মডেল উচ্চ বিদ্যালয়   রায়গঞ্জ সদর বালিকা উচ্চ বিদ্যালয়   সলংগা পাইলট বালিকা উচ্চ বিদ্যালয়।  সূবর্নগাঁতী উচ্চ বিদ্যালয়, ব্রহ্মগাছা, রায়গঞ্জ, সিরাজগঞ্জ।  চান্দাইকোনা এম এল উচ্চ বিদ্যালয়।  পাঙ্গাশি উচ্চ বিদ্যালয়।  গ্রাম পাঙ্গাসী বালিকা উচ্চ বিদ্যালয়।  এরান্দহ উচ্চ বিদ্যালয়।  নিমগাছী বহুমুখী উচ্চ বিদ্যালয়   ক্ষিরতলা বহুমুখী উচ্চ বিদ্যালয়   অর্থনীতি  রায়গঞ্জ উপজেলার মধ্যে,ধানগড়া বাজার একটি ব্যাবসা কেন্দ্র।চান্দাইকোনা বাজার, পাঙ্গাসি বাজার,সলঙ্গা বাজার ,পূর্ব লক্ষীকোলা বাজার এইগুলা বাজার ব্যাবসা কেন্দ্র বাজার, ব্রহ্মগাছা বাজার। আবার,  পূর্ব লক্ষীকোলা একটি তাত শিল্প কেন্দ্র।   গুণগতি তাত শিল্প কেন্দ্র ।  রায়গঞ্জ উপজেলার মধ্যে সব থেকে তাত পূর্ব লক্ষীকোলা এলাকায়।   উল্লেখযোগ্য ব্যক্তিত্ব   আবদুল মান্নান তালুকদার, সাবেক সংসদ সদস্য  আবদুল হামিদ খান ভাসানী, রাজনীতিবিদ ও স্বাধীনতা সংগ্রামী  ইসহাক হোসেন তালুকদার, সাবেক সংসদ সদস্য  মহাদেব সাহা, বাঙালি কবি  শহীদুল জহির (১১ সেপ্টেম্বর ১৯৫৩ - ২৩ মার্চ ২০০৮) - বাংলাদেশি ঔপন্যাসিক, গল্পকার এবং সরকারি আমলা।  আবদুর রশীদ তর্কবাগীশ রাজনীতিবিদ   উল্লেখযোগ্য স্থান   রায়গঞ্জ সান্যাল জমিদার বাড়ির শিব দুর্গা মন্দির  নিমগাছি ভোলা দেওয়ানের মাজার  জয়সাগর দিঘী  ধুবিল কাটার মহল জমিদার বাড়ী  উপজেলা কেন্দ্রীয় ঈদগাহ মাঠ (হেলিপ্যাড)  সান্যাল জমিদার বাড়ি  আটঘড়িয়া জমিদার বাড়ি  বুরুজ জমিদার বাড়ি, ক্ষীরতলা, ধামাইনগর  বিরাট রাজার বাড়ি  মুকিমপুর জমিদার বাড়ি   আরও দেখুন   সিরাজগঞ্জ জেলা  রাজশাহী বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    রায়গঞ্জ উপজেলা - জাতীয় তথ্য বাতায়ন  বিষয়শ্রেণী:রায়গঞ্জ উপজেলা বিষয়শ্রেণী:সিরাজগঞ্জ জেলার উপজেলা
জামাল আনোয়ার (জন্ম ৩১ ডিসেম্বর ১৯৯০) একজন পাকিস্তানি প্রথম-শ্রেণীর ক্রিকেটার। তিনি একজন উইকেটরক্ষক - ব্যাটসম্যান যিনি ডান হাতে ব্যাট করেন। তিনি রাওয়ালপিন্ডি র‍্যামস, ফেডারেল এরিয়াস এবং হাবিব ব্যাংকের প্রতিনিধিত্ব করেছেন। তিনি পাকিস্তান অনূর্ধ্ব-১৯ এবং পাকিস্তান অনূর্ধ্ব -২৫-এর হয়ে খেলেছেন।  জানুয়ারী ২০২১ সালে, তাকে ২০২০-২১ পাকিস্তান কাপের জন্য নর্দানের দলে নাম ঘোষণা করা হয়েছিল।   তথ্যসূত্র    বহিঃসংযোগ      বিষয়শ্রেণী:উইকেট-রক্ষক বিষয়শ্রেণী:পেশাওয়ার জালমির ক্রিকেটার বিষয়শ্রেণী:রাওয়ালপিন্ডি রামসের ক্রিকেটার বিষয়শ্রেণী:শিয়ালকোটের ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার বিষয়শ্রেণী:রাওয়ালপিন্ডির ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:রাওয়ালপিন্ডি থেকে আগত ক্রিকেটার বিষয়শ্রেণী:১৯৯০-এ জন্ম
পিটার ক্রাউচ (ইংরেজি: Peter Crouch পীট্‌র্‌ ক্র্যাউচ্‌) ইংরেজ সাবেক ফুটবল খেলোয়াড়। তিনি ৬ ফুট ৭ ইঞ্চি লম্বা। তিনি স্ট্রাইকার হিসেবে খেলছেন। ২০০৬ এবং ২০১০ সালের বিশ্বকাপে ইংল্যান্ড দলের হয়ে প্রতিনিধিত্ব করেছেন। এছাড়া ২০০৫-২০১০ সালের মধ্যে তিনি দেশের হয়ে ৪২ ম্যাচে ২২ গোলও করেছেন।  তথ্যসূত্র  বহিঃসংযোগ  বিষয়শ্রেণী:ইংরেজ পুরুষ ফুটবলার বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:বার্নলি ফুটবল ক্লাবের খেলোয়াড় বিষয়শ্রেণী:ডালউইচ হ্যামলেট ফুটবল ক্লাবের খেলোয়াড় বিষয়শ্রেণী:নরিচ সিটি ফুটবল ক্লাবের খেলোয়াড় বিষয়শ্রেণী:পোর্টসমাথ ফুটবল ক্লাবের খেলোয়াড় বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:এত্তান ফুটবলের খেলোয়াড় বিষয়শ্রেণী:চেশায়ারের ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:সুইডেনে প্রবাসী ফুটবলার বিষয়শ্রেণী:ইংরেজ আত্মজীবনীকার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
"নট নাও জন" ব্রিটিশ রক ব্যান্ড পিংক ফ্লয়েডের একটি গান, যেটি রচনা করেছেন রজার ওয়াটার্স। গানটি তাদের ১৯৮৩ সালের দ্য ফাইনাল কাট অ্যালবামে প্রকাশিত হয়। দ্য ফাইনাল কাট অ্যালবামের একমাত্র একক হিশেবে গানটিতে প্রধান কণ্ঠ দিয়েছেন ডেভিড গিলমোর। এটি ইউকে একক চার্টে ৩০ নম্বরে অবস্থানে ছিল।  পরিবেশনকারী পিংক ফ্লয়েড রজার ওয়াটার্স – সহ-প্রধান কণ্ঠ, বেস গিটার, টুয়েলভ-স্ট্রিং গিটার, টেপ ইফেক্টস, সিন্থেসাইজার ডেভিড গিলমোর – সহ-প্রধান কণ্ঠ, ইলেকট্রিক গিটার নিক মেইসন – ড্রাম অতিরিক্ত সঙ্গীতজ্ঞ অ্যান্ডি বাউন – হ্যামন্ড অর্গান ডোরিন চ্যান্টার – নেপথ্য কণ্ঠ (কল অ্যান্ড রেসপন্স) আইরিন চ্যান্টার – নেপথ্য কণ্ঠ (কল অ্যান্ড রেসপন্স)   তথ্যসূত্র   বহিঃসংযোগ  বিষয়শ্রেণী:১৯৮৩-এর গান বিষয়শ্রেণী:১৯৮৩-এর একক বিষয়শ্রেণী:রজার ওয়াটার্স রচিত গান বিষয়শ্রেণী:পিংক ফ্লয়েডের গান বিষয়শ্রেণী:রজার ওয়াটার্স প্রযোজিত গানের রেকর্ডিং বিষয়শ্রেণী:ব্রিটিশ হার্ড রক গান বিষয়শ্রেণী:বিক্ষোভের গান বিষয়শ্রেণী:ম্যাকরোনিক গান বিষয়শ্রেণী:পারমাণবিক যুদ্ধ ও অস্ত্র সম্পর্কে গান বিষয়শ্রেণী:হার্ভেস্ট রেকর্ডসের একক বিষয়শ্রেণী:কলাম্বিয়া রেকর্ডসের একক
thumb|250px|২০১৮ সালে রানা আহমেদ রানা আহমদ বা রানা আহমদ হামদ (জন্ম ১৯৮৫ ) হল একজন ছদ্মনাম সিরিয়ান নারী অধিকার কর্মী এবং সৌদি আরবের রিয়াদে জন্মগ্রহণকারী প্রাক্তন মুসলিম, যিনি ২০১৫ সালে জার্মানিতে পালিয়ে এসেছিলেন, যেখানে তিনি বর্তমানে বসবাস করেন। নাস্তিক প্রজাতন্ত্র এবং ফেইথ টু ফেইথলেস এর সহায়তায় তার উড়ান ভাইস নিউজ ডকুমেন্টারি লিভিং ইসলাম: রেসকিউং এক্স-মুসলিম (২০১৭) -এ আংশিকভাবে নথিভুক্ত করা হয়েছিল। তার ২০১৮ সালে প্রকাশিত জার্মান ভাষার আত্মজীবনীফাওয়েন  ড্রাফেন হিয়া নেক থয়মেন ('মহিলাদের এখানে স্বপ্ন দেখার অনুমতি নেই' ), ফরাসি ভাষায়ও অনুবাদ করা হয়েছে, এবং তিনি স্পিগেল শীর্ষ -১০-সর্বাধিক বিক্রেতা হয়েছেন।  ২০১৭ সালে, আহমদ 'ধর্ম ছাড়া শরণার্থীদের ব্যবহারিক সহায়তা প্রদান ও রাজনৈতিক কাজের মাধ্যমে তাদের জীবনযাত্রার উন্নতি' এর লক্ষ্য নিয়ে কোলন -ভিত্তিক নাস্তিক শরণার্থী ত্রাণ প্রতিষ্ঠা করেন।   জীবনী   যুবাবস্থা  আহমদের বাবা সিরিয়া থেকে এসেছিলেন ১৯৭০-এর দশকের মাঝামাঝি সময়ে সৌদি আরবে কনস্ট্রাকশন ম্যানেজার হিসেবে কাজ করতে।  চার বছর পর, তিনি সিরিয়ায় আহমদের মাকে বিয়ে করেন এবং তাকে রিয়াদে নিয়ে যান। আহমদ ১৯৮৫ সালে সেখানে জন্মগ্রহণ করেছিলেন এবং তার একটি বড় ও একটি ছোট ভাই এবং একটি বড় বোন রয়েছে।  তার পরিবার ছিল গভীর ধর্মীয় ভাব ধারার, তার কথায় 'আমাদের পরিবার সমাজের অন্যান্য পরিবারের তুলনায় একটি চরমপন্থী পরিবার', এবং সে ও তার ভাইবোনদের ৪ বছর বয়স থেকেই কুরআন শেখানো হয়েছিল  আহমদ রাজ্য মেয়েদের একটি বিদ্যালয়ে ভর্তি হয়েছিলেন, যেখানে সমস্ত শিক্ষার এক চতুর্থাংশেরও বেশি ধর্মের জন্য নিবেদিত ছিল। তাকে শেখানো হয়েছিল যে সমস্ত অমুসলিমরা জাহান্নামে যাবে এবং খ্রিস্টাওবং ইহুদিদের ঘৃণা করা একটি ধর্মীয় কর্তব্য। তাকে তার বাইকে ঘুরে বেড়ানোর অনুমতি দেওয়া হয়েছিল, উদাহরণস্বরূপ মুদি সামগ্রী কেনার জন্য, যখন পরিবার সিরিয়ায় তার বাবার বাা -মায়ের কাছে ছুটিতে ছিল। কিন্তু ১০ বছর বয়সে, তাঠাকুরদাদাদা তার বাইকটি নিয়ে যন এবং বলেছিলেন যে তিনি এখন 'অনেক বয়সী', ফলে তিনি অনুভব করেছিলেন যে তার সবচেয়ে গুরুত্বপূর্ণ স্বাধীনতা কেড়নেওয়া হলছে।  আমহাদ বুঝতে পারলো না কেন "বড় মেয়েরা" যদনিজের র সাইকেল চালায়, তবে কেন এটি হারাম বলে বিবেচিত? অপরদিকে ছেলেরারা যদি তা করে তবে তা কেন একই ভাবে বিবেচিত হবে নাই?  এছাড়াও ১০ বছর বয়স থেকে, আহমাদ একটি আবায়াও এবং একটি কালো হিজাব পরতে বাধ্য হন। যদিও সৌদি আইন নারীদের হিজাবের চেয়ে বেশি সীমাবদ্ধ হেডগিয়ার পরতে বাধ্য করে না, ১৩ বছর বয়সে আহমদকে তার পরিবার ও তার বিদ্যালয় আরও বেশি মুখ c ঢাকা  নেকাব পরতে বাধ্য করেছিল, যা কেবল তার চোখ খোলা বা দৃশ্যমান রেখেছিল।  যদিও তিনি পরবর্তীতে তার উপর আরোপিত ধর্মীয় বিধিগুলি বুঝতে পারেননি, তিনি মেনে নিয়েছিলেন এবং মেনে চলেন। তিনি প্রাপ্তবয়স্ক না হওয়া পর্যন্ত কোন ছেলে বা পুরুষের সাথে তার কোন সম্পর্ক ছিল না।  তথ্যসূত্র  বিষয়শ্রেণী:দামেস্কের লেখক বিষয়শ্রেণী:২১শ শতাব্দীর নাস্তিক বিষয়শ্রেণী:দামেস্কের রাজনীতিবিদ বিষয়শ্রেণী:সিরীয় নারীবাদী বিষয়শ্রেণী:অজ্ঞেয়বাদী বা নাস্তিক্যবাদী প্রাক্তন মুসলিম বিষয়শ্রেণী:ইসলামের প্রাক্তন সমালোচক বিষয়শ্রেণী:ভিডিও ক্লিপযুক্ত নিবন্ধ বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:সিরীয় প্রাক্তন মুসলিম বিষয়শ্রেণী:২১শ শতাব্দীর সিরীয় লেখক বিষয়শ্রেণী:২১শ শতাব্দীর সিরীয় লেখিকা বিষয়শ্রেণী:সিরীয় নাস্তিক
জোসেফ কার্টিস হেনিগ (জন্ম: অক্টোবর ১, ১৯৭৯) হলেন একজন মার্কিন পেশাদার কুস্তিগির এবং অভিনেতা। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে কার্টিস এক্সেল নামে কুস্তি করেন। হেনিগ ২০১০ সালে অভিষেকের পর, মাইকেল ম্যাকগিলিকাট্টি রিং নামে দ্য নেক্সাসের সদস্য হিসেবে কুস্তি করেছেন। তিনি পূর্বে উন্নয়নমূলক ব্রান্ড ফ্লোরিডা চ্যাম্পিয়নশিপ রেসলিংয়ে (এফসিডাব্লিউ) কুস্তি করেছেন এবং ডাব্লিউডাব্লিউই এনএক্সটির ২য় আসরের প্রতিযোগী ছিলেন। ২০১১ সালে, হেনিগ ডেভিড ওটুঙ্গার সাথে ডাব্লিউডাব্লিউই ট্যাগ টিম চ্যাম্পিয়নশিপ জয়লাভ করেছেন। তখন তিনি দ্য নিউ নেক্সাসের সদস্য ছিলেন। মে ২০১৩ সালে, হেনিগ কার্টিস এক্সেল নামে রিং নামে তার ক্যারিয়ার শুরু করেন এবং তার বাবা "মি. পারফেক্ট" কার্ট হেনিগ এবং তার পিতামহ ল্যারি "দ্য এক্স" হেনিগকে সম্মাননা জানান। পরবর্তীতে তিনি ডাব্লিউডাব্লিউই আন্তঃমহাদেশীয় চ্যাম্পিয়নশিপ জয়লাভ করেন।  তথ্যসূত্র  বহিঃসংযোগ           বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:২১শ শতাব্দীর মার্কিন পেশাদার কুস্তিগির
খাইয়িম আজরিয়েল ভাইৎসমান ( ), জন্মগত নাম খাইম এভজরোভিচ ভেইৎসমান (, Khaim Evzorovich Veytsman; ২৭ নভেম্বর ১৮৭৪ – ৯ নভেম্বর ১৯৫২) একজন জায়নবাদি নেতা এবং ইসরায়েলি রাজনীতিবিদ ছিলেন। তিনি ওয়ার্ল্ড জায়নিস্ট অর্গানাইজেশনের প্রেসিডেন্ট ছিলেন এবং পরবর্তীতে ইসরায়েলের প্রথম রাষ্ট্রপতি হিসেবে দায়িত্ব পালন করেছেন। ১৯৪৯ সালের ১৬ ফেব্রুয়ারি তিনি ইসরায়েলের রাষ্ট্রপতি নির্বাচনে জয়ী হন এবং ১৯৫২ সালে মৃত্যুর পূর্ব পর্যন্ত এই পদে ছিলেন।  ভাইজমেন পেশায় ছিলেন একজন রসায়নবিদ। তিনি এসিটন-বিউটানল-ইথানল ফার্মে‌ন্টেশন প্রক্রিয়া উদ্ভাবন করেন। এই প্রক্রিয়ায় ফার্মে‌ন্টেশনের মাধ্যমে এসিটন প্রস্তুত করা হয়। প্রথম বিশ্বযুদ্ধের সময় তার এই প্রক্রিয়া ব্রিটিশদের যুদ্ধকালীন সময়ে বেশ গুরুত্বপূর্ণ ভূমিকা পালন করেছিল। তিনি ইসরায়েলের রেহোভোটে ভাইজমেন ইনস্টিটিউট অব সায়েন্স প্রতিষ্ঠা করেন এবং জেরুজালেমের হিব্রু বিশ্ববিদ্যালয় প্রতিষ্ঠায় গুরুত্বপূর্ণ ভূমিকা পালন করেন।   তথ্যসূত্র   গ্রন্থপঞ্জি                                           বহিঃসংযোগ  Historical Letters and Primary Sources from Chaim Weizmann  Shapell Manuscript Foundation Weizmann Institute of Science The Chaim Weizmann Laboratory on Chaim Weizmann's laboratory at the Weizmann Institute (includes info and links on Weizmann's scientific work) Chaim Weizmann Personal Manuscripts and Letters    বিষয়শ্রেণী:১৮৭৪-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:ইহুদি বিজ্ঞানী বিষয়শ্রেণী:ইসরায়েলের রাষ্ট্রপতি বিষয়শ্রেণী:ইসরায়েলি বংশোদ্ভূত ব্রিটিশ ব্যক্তি বিষয়শ্রেণী:ইসরায়েলি আশকেনাজি ইহুদি বিষয়শ্রেণী:বেলারুশীয় ইহুদি বিষয়শ্রেণী:ইসরায়েলে ব্রিটিশ অভিবাসী বিষয়শ্রেণী:বেলারুশীয়-ইহুদি বংশোদ্ভূত ইসরায়েলি ব্যক্তি বিষয়শ্রেণী:জেনারেল জায়োনিস্টের রাজনীতিবিদ বিষয়শ্রেণী:রুশ সাম্রাজ্য থেকে যুক্তরাজ্যে অভিবাসী বিষয়শ্রেণী:রুশ সাম্রাজ্যের ইহুদি
ভারতের উপরাষ্ট্রপতি নির্বাচন, ৫ আগস্ট ২০১৭-এ অনুষ্ঠিত হয়েছিল। ভারতের নির্বাচন কমিশন কর্তৃক ঘোষণাটি হয়েছিল।  রাজ্যসভার মহাসচিব শমসের কে. শেরিফ ১৫তম উপরাষ্ট্রপতি নির্বাচনের রিটার্নিং অফিসার হিসাবে দায়িত্ব পালন করেছেন।  উপরাষ্ট্রপতি মহম্মদ হামিদ আনসারি ১০ আগস্ট ২০১৭-এ তার দ্বিতীয় মেয়াদ শেষ করেছেন।  ভেঙ্কাইয়া নাইডু নির্বাচনে জয়ী হন এবং ১১ আগস্ট ২০১৭ তারিখে নয়াদিল্লিতে রাষ্ট্রপতি ভবনের দরবার হলে ভারতের ১৩তম উপরাষ্ট্রপতি হিসাবে শপথ নেন।।   তথ্যসূত্র   বিষয়শ্রেণী:ভারতের উপরাষ্ট্রপতি নির্বাচন বিষয়শ্রেণী:২০১৭-এ ভারতে নির্বাচন
নগাঁও জিএনডিজি কমার্স কলেজ হল ভারতের পানিগাঁও নগাঁওতে অবস্থিত একটি কমার্স কলেজ। কলেজটি গৌহাটি বিশ্ববিদ্যালয়ের অধিভুক্ত। অনুষদ সূমহ  বি.কম বিভাগঃ বি.কম বিভাগের প্রধান কোর্সগুলি হিসাববিজ্ঞান, ব্যবস্থাপনা, ফিন্যান্স বিষয়ে।  বিবিএ কোর্সঃ বিবিএ বিভাগে প্রতিটি শিক্ষাবর্ষে ২টি সেমিস্টার থাকে। প্রতিটি সেমিস্টারে প্রায় ১৯ সপ্তাহের পাঠদান থাকবে।  বি.এসসি কোর্সঃ আসাম সরকারের নির্দেশ অনুসারে গৌহাটি বিশ্ববিদ্যালয়ের অধীনে পদার্থবিদ্যা, রসায়ন, প্রাণিবিদ্যা, উদ্ভিদবিদ্যা এবং গণিত বিষয়ে বি.এসসি কোর্স পরিচালিত হয়।  তথ্যসূত্র  বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৪-এ আসামে প্রতিষ্ঠিত বিষয়শ্রেণী:আসামের ব্যবসায়িক বিদ্যালয় বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:গুয়াহাটি বিশ্ববিদ্যালয়